秋（原作「夏」）日非所書情
作者：佚名
朝代：唐

paragraphs: 自從去歲別流沙，獨恨今秋歸望賒。
將謂西南窮地角，誰言東北到天涯。
山河遠近多穹帳，戎俗迢觀少物華。
六月尚聞飛雪片，三春豈見有烟花。
凌晨倏閃奔雷電，薄暮斯須歛霽霞，傍對崇山形屹屹，前臨巨壑勢呀呀。
昨來覊思憂如擣，即日愁腸亂似麻。
爲客已遭迍否事，不知何計得還家。